Patru mașini, în care se aflau 12 persoane, inclusiv copii, au rămas blocate în zăpadă. Jandarmii au intervenit în sprijinul turiștilor FOTO
Doisprezece turiști, între care patru copii, au rămas blocați cu patru autoturisme, în ajunul Crăciunului, pe un drum care leagă domeniul schiabil Transalpina de stațiunea Voineasa, în timp ce se întorceau de la o cabană și se îndreptau spre case. Jandarmii montani din Vâlcea au intervenit și au ajutat la deblocarea autoturismelor.